C 100/18
MT
Il-Ġurnal Uffiċjali tal-Unjoni Ewropea
16.3.2023
2.3.
Skont il-Kummissjoni Ewropea, in-nisa jirrappreżentaw madwar 52 % tal-popolazzjoni globali fl-Ewropa, iżda jikkostitwixxu 34,4 % ta’ dawk li jaħdmu għal rashom u 30 % tal-intraprendituri li għadhom jibdew (3).
2.4.
It-timijiet imwaqqfa mill-irġiel biss jirċievu kważi 92 % tal-kapital ta’ riskju kollu investit fl-Ewropa.
Fir-rigward tal-finanzjament, fi stadji bikrija 1 % biss tal-finanzjament imur għal kumpaniji mmexxija min-nisa, u qatt ma jiżdied għal aktar minn 30 % fi stadji aktar tard, minkejja li t-timijiet b’fundaturi nisa u t-timijiet b’taħlita ta’ ġeneri nstabu li jaqbżu l-kontropartijiet maskili tagħhom f’termini ta’ prestazzjoni (4) (5) (6) (7).
2.5.
F’Marzu 2017, l-OECD irrappurtat li n-nisa huma inqas probabbli mill-irġiel li jirrapportaw li jistgħu jaċċessaw il-finanzjament meħtieġ biex jibdew negozju fil-pajjiżi kollha ħlief għall-Istati Uniti, il-Messiku, il-Greċja u l-Indoneżja.
Dan id-distakk bejn il-ġeneri jista’ jiġi assoċjat ma’ nisa li għandhom livelli aktar baxxi ta’ esperjenza, li joperaw f’setturi kompetittivi ħafna u bi tkabbir baxx, kif ukoll l-għoti ta’ punteġġ tal-kreditu preġudikat skont il-ġeneru u l-isterjotipizzaz­ zjoni tal-ġeneru fl-evalwazzjonijiet tal-investimenti.
In-nisa huma wkoll ta’ spiss imxekkla minn inqas aċċess għal servizzi finanzjarji bażiċi (eż., kontijiet kurrenti u tat-tfaddil) (8).
Barra minn hekk, in-nisa li jaħdmu għal rashom huma aktar probabbli li jiġu skoraġġuti milli jissellfu meta mqabbla mal-irġiel li jaħdmu għal rashom.
2.6.
Skont l-Istrateġija tal-Kummissjoni Ewropea dwar l-Ugwaljanza bejn il-Ġeneri 2020-2025, waħda biss minn kull għaxar persuni li jieħdu d-deċiżjonijiet f’kumpaniji tal-kapital ta’ riskju u tal-ekwità privata hija mara, minkejja li xi fondi privati identifikati bħala li joperaw b’enfasi fuq il-ġeneru għandhom 72 % tal-imsieħba tagħhom nisa.
Is-sejbiet indikaw li, bħala medja, 85 % tal-imsieħba ġenerali tal-kumpaniji tal-kapital ta’ riskju huma rġiel u 15 % biss huma nisa.
Fil-każi fejn in-nisa jkunu msieħba, dawn għandhom it-tendenza li jkunu msieħba ta’ fondi iżgħar.
2.7.
Il-pandemija tal-COVID-19 kabbret l-inugwaljanzi bejn il-ġeneri u dawk ekonomiċi.
Fl-aspetti soċjali u ekonomiċi, hemm distinzjoni ċara fir-rigward ta’ kif il-coronavirus kellu impatt fuq il-ġeneri differenti.
Il-pandemija tal-COVID-19 kellha wkoll impatt fuq l-aċċess tan-nisa għall-finanzjament.
Filwaqt li ċ-ċifri Ewropej ma humiex disponibbli, fl-Istati Uniti saħansitra kien hemm tkabbir fid-distakk bejn il-ġeneri li diġà kienet teżisti fil-finanzjament tal-kapital ta’ riskju għal negozji ġodda mmexxija min-nisa (9).
2.8.
Globalment, is-sensibilizzazzjoni dwar l-investiment b’perspettiva tal-ġeneru qed tkompli żżid fir-ritmu.
Madankollu, l-ekosistema Ewropea tal-investiment għall-intraprendituri u l-fundaturi nisa għadha frammentata u m’għandhiex fokus sistemiku u strateġiku fuq il-ġeneru (10).
Il-fondi speċifiċi għall-ugwaljanza bejn il-ġeneri huma skarsi, u dawn l-inizjattivi ma jattirawx aktar intraprendituri nisa.
Madwar 50 % tal-finanzjament fl-Unjoni Ewropea jikkonsisti fi flus il-kontribwenti.
Sforz kollettiv fil-livell tal-UE li joħloq ekosistema ta’ finanzjament ibbażata aktar fuq il-ġeneru u ugwali, flimkien ma’ akkumpanjament matul il-proċess kollu tal-ħolqien ta’ negozju, jistgħu jwasslu għal kunsens u jgħinu biex jingħelbu l-ostakli għall-bidla.
2.9.
Meta nitkellmu dwar l-investiment b’perspettiva tal-ġeneru, jeħtieġ li nkunu konxji tal-intersezzjonijiet kollha ma’ inugwaljanzi oħra li jinfluwenzaw saħansitra aktar l-aċċess għall-finanzi, bħan-nisa b’diżabilità, in-nisa bi status soċjoekonomiku baxx, in-nisa żgħażagħ, in-nisa bi sfond ta’ migrazzjoni, jew l-intersezzjoni mal-orjentazzjoni sesswali, ir-razza, eċċ.
(3) (4) (5) (6) (7) (8)
(9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Il-Eurostat u l-Kummissjoni Ewropea.
The State of European Tech 2020 (L-Istat tat-Teknoloġija Ewropea 2020 [mhux disponibbli bil-Malti]); Atomico (2020).
Why are women entrepreneurs missing out on funding?
(Għaliex l-intraprendituri nisa qed jitilfu l-finanzjament?
[mhux disponibbli bil-Malti]).
Reflections and considerations – Executive summary (Riflessjonijiet u kunsiderazzjonijiet – Sommarju eżekuttiv [mhux disponibbli bil-Malti]), (eib.org).
Funding women entrepreneurs: How to empower growth (Il-finanzjament għall-intraprendituri nisa: Kif għandu jiġi awtonomizzat it-tkabbir [mhux disponibbli bil-Malti]), 2020.
https://europeanwomeninvc.idcinteractive.net/8/ COSME Programme Call for Proposals Encouraging community building around the issue of women entrepreneurship – Management and running of the WEgate platform (Sejħa għal Proposti tal-Programm COSME dwar L-inkoraġġament tal-bini ta’ komunità dwar il-kwistjoni tal-intraprenditorija tan-nisa – Il-ġestjoni u t-tmexxija tal-pjattaforma WEgate [mhux disponibbli bil-Malti]).
Women-Led Startups Received Just 2,3% of VC Funding in 2020 (hbr.org) (In-Negozji Ġodda Mmexxija min-Nisa Rċevew Biss 2,3 % tal-Finanzjament tal-Kapital ta’ Riskju fl-2020 [mhux disponibbli bil-Malti]).
UN Women (2021) Investment with a gender lens in Europe (Investiment b’perspettiva tal-ġeneru fl-Ewropa [mhux disponibbli bil-Malti]).